text: Historisk punktum for Isted-løven
  10 september 2011 kl. 11.36
  Efter en omtumlet tilværelsen er Isted-løven nu hjemme igen. 
  Lørdag var den centrum for en officiel indvielse i Flensborg.
  Isted-løven tårner sig igen op over gravstenene på kirkegården i Flensborg, hvor tyske og danske soldater ligger begravet side om side.
  Løven blev skabt som et sejrsmonument, men efter 150 års blodig historien og en lang rejse, blev den i dag genindviet som et symbol på fred.
  
  Prins Joachim indfriede oldefars løfte
  Den officielle indvielse af Isted-løven havde lørdag deltagelse af blandt andre Prins Joachim.
  Han mødte op på kirkegården i Flenborg for at indfri sin oldefars løfte.
  I 1945 lovede Christian den 10., at Isted-løven skulle tilbage til Flensborg kirkegård, efter amerikanske tropper havde befriet løven fra en SS-kaserne i Berlin og bragt den til København.
  Nu står løven står igen på kirkegården i Flensborg.
  Restaureret og på en ny sokkel betalt af den danske stat.
  I dagens begivenhed deltog også kulturminister Per Stig Møller, Tysklands ambassadør i Danmark og Flensborgs overborgmester Simon Faber.
  